FK Grobiņa

**FK Grobiņa** ir Latvijas sporta klubs no Liepājas , kas vairāk pazīstams ar savu futbola komandu, kura 2023. gadā uzvarēja Latvijas 1. līgā, iegūstot paaugstinājumu uz Virslīgu 2024. gadā. Klubs dibināts 2009. gadā, mājas spēles aizvada Daugavas stadionā Liepājā. Komandas galvenais treneris ir Oskars Kļava.

No 2022. gada sezonas komanda noslēgusi sadarbību ar Liepājas Futbola skolu un pārdēvēta no Grobiņas SC uz **Grobiņas SC/LFS**. Kopš 2025. gada sezonas komandas nosaukums ir FK Grobiņa.

## Vēsture

2016. gada sezonā "**Grobiņas SC**" pirmo reizi uzvarēja Latvijas 2. līgas Kurzemes reģiona čempionātā un iekļuva 2. līgas finālturnīrā. Arī tajā tika izcīnīta 1. vieta, finālā ar 1:0 papildlaikā uzvarot SK Cēsis.

### 1. līga
Uzvarot 2. līgas turnīrā, tika iegūtas tiesības 2017. gadā startēt Latvijas 1. līgas čempionātā. 2017. gada 20. februārī parādījās ziņas, ka Viktors Dobrecovs varētu kļūt par "Grobiņas" galveno treneri.  klubam tika piešķirta licence dalībai 1. līgā. Debijas sezonā 1. līgā ieguva 4. vietu.

Pirms 2017. gada sezonas komandai uz īres tiesībām pievienojās Toms Gucs, Kristers Gulbis, Devids Dobrecovs un Gļebs Sopots. Visi šie spēlētāji tiek īrēti no FK Liepāja/MOGO. Komandā ir arī citi spēlētāji ar Virslīgas pieredzi — Toms Vīksna, Emīls Knapšis un Jānis Jēkabsons, kuri Virslīgā debitēja 2014. gada sezonā, Viktora Dobrecova vadībā.

2018. gada sezonā komanda ierindojās 9. vietā, savukārt, Latvijas kausa izcīņā aizkļuva līdz astotdaļfinālam, kur ar 2:6 zaudēja BFC Daugavpils.

2019. gada sezonā klubs līgā ieņēma 7. vietu, bet kausa izcīņā izstājās pēc trešās kārtas, kurā ar 2:4 piekāpās JDFS Alberts.

2020. gada sezona, sakarā ar COVID-19 pandēmiju, netika pabeigta un "Grobiņas" komanda 12 aizvadītajās spēlēs ieguva 18 punktus.

Nākamā sezona, tāpat kā iepriekšējā, saistībā ar epidemioloģiskās drošības pasākumiem COVID-19 infekcijas izplatības ierobežošanai, tika pārtraukta un netika pabeigta, kurā komanda 14 aizvadītajās spēlēs bija ieguvusi 19 punktus.

2022. gada sezonā, Grobiņas SC/LFS ieguva trešo vietu Latvijas futbola Nākotnes līgā un izcīnīja vietu pārspēlēs, piekāpjoties divu spēļu kopsummā FK Metta vienībai ar rezultātu 5-2. 2022. gada kausa izcīņā "Grobiņas" komanda aizkļuva līdz pusfinālam, kur ar 0:5 piekāpās RFS. Pirms tam, astotdaļfinālā, V. Dobrecova vadītā komanda no turnīra izslēdza FK Liepāja, ar kuru Dobrecovs 2015. gadā kļuva par Virslīgas čempioniem.

2023. gada sezonā "Grobiņas" futbolisti kļuva par līgas čempioniem, ar 66 punktiem ierindojoties tabulas augšgalā, tādējādi iegūstot tiesības pārstāvēt Virslīgu 2024. gadā. Tā paša gada kausa izcīņā komanda izstājās pēc ceturtās kārtas, ar 2:3 zaudējot AFA Olaine.

### Virslīga
2023. gada sezonā Grobiņas SC/LFS kļuva par Nākotnes līgas uzvarētājiem, tādējādi izcīnot tiesības spēlēt 2024. gada Latvijas futbola Virslīgas sezonā.

2024. gada 11. janvārī tika ziņots, ka komandai ir iztikas minimums, lai startētu Virslīgā. Kluba direktors Andis Ādiņš portālam *liepajniekiem.lv* teica, ka futbola Virslīgas licencēšanas procesā vienīgās lielās bažas ir par naudas plūsmas norādīšanu.

24. janvārī komandai vēl netika piešķirta licence dalībai Virslīgā, dodot laiku novērst nepilnības. Tika konstatēts, ka infrastruktūras kritēriji bija daļēji izpildīti un nebija izpildītas noteiktās prasības attiecībā uz licences pretendenta ieņēmumiem kalendārā gada laikā, vismaz 150 000 EUR apmērā.

2024. gada 30. janvārī klubam tika piešķirta licence dalībai 2024. gada Virslīgas sezonā.

#### 2024
Savā debijas spēlē Virslīgā, Grobiņas SC/LFS ar minimālu zaudējumu, 0:1, piekāpās iepriekšējās sezonas vicečempionei Riga FC. 31. martā "Grobiņa" izcīnīja savu pirmo punktu Virslīgā, nospēlējot neizšķirti, 1:1, ar FK Auda. 13. aprīlī "Grobiņa" izcīnīja savu pirmo uzvaru Virslīgā, ar 3:0 uzvarot FK Metta. Piecas dienas vēlāk Grobiņas komanda izcīnīja savu otro uzvaru Virslīgas sezonā, principiālajā derbijā ar 3:2 uzvarot FK Liepāja. Pirmo savu sezonu Virslīgā komanda pabeidza 9. vietā, iekļūstot pārspēlēs pret JDFS Alberts par izkrišanu no Virslīgas. Lai arī pirmā spēle tika zaudēta ar 2:3, atbildes spēlē pretinieku laukumā klubs uzvarēja ar 2:0, divu spēļu summā uzvarot ar 4:3 un saglabājot vietu Latvijas futbola virslīgā.

**2025**

22. septembrī, klubam atrodoties pēdējā vietā turnīra tabulā, no amata tika atbrīvots ilggadējais galvenais treneris Viktors Dobrecovs, kuru kā pienākumu izpildītājs aizstāja bijušais Latvijas izlases aizsargs Oskars Kļava. 2025. gada sezonas beigās Grobiņa cīnījās par automātisku neizkrišanu no Virslīgas, pēdējā kārtā izcīnot neizšķirtu 2:2 pret FK Auda, kas ļāva iegūt 9. vietu un nodrošināt vietu pārspēlēs pret JDFS Alberts par vietas saglabāšanu Virslīgā. Saspringtās pārspēlēs (divu spēļu summā 1:0) komanda saglabāja vietu augstākajā līgā.

## Iegūtās vietas Latvijas čempionātā

ImageSize = width:600 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/07/2009 till:01/07/2025
ScaleMajor = unit:year increment:1 start:2010
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)
  id:bl3  value:rgb(0.9,0.5,0.5)
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData=
  bar:Position width:15 color:white align:center

  from:01/07/2009 till:01/07/2010  shift:(0,-4) text:3
  from:01/07/2010 till:01/07/2011  shift:(0,-4) text:2
  from:01/07/2011 till:01/07/2012  shift:(0,-4) text:6
  from:01/07/2012 till:01/07/2013  shift:(0,-4) text:—
  from:01/07/2013 till:01/07/2014  shift:(0,-4) text:2
  from:01/07/2014 till:01/07/2015  shift:(0,-4) text:3
  from:01/07/2015 till:01/07/2016  shift:(0,-4) text:1
  from:01/07/2016 till:01/07/2017  shift:(0,-4) text:"4"
  from:01/07/2017 till:01/07/2018  shift:(0,-4) text:"9"
  from:01/07/2018 till:01/07/2019  shift:(0,-4) text:"7"
  from:01/07/2019 till:01/07/2020  shift:(0,-4) text:"3"
  from:01/07/2020 till:01/07/2021  shift:(0,-4) text:"6"
  from:01/07/2021 till:01/07/2022  shift:(0,-4) text:"3"
  from:01/07/2022 till:01/07/2023  shift:(0,-4) text:"1"
  from:01/07/2023 till:01/07/2024  shift:(0,-4) text:"9"
  from:01/07/2024 till:01/07/2025  shift:(0,-4) text:"9"

  from:01/07/2009 till:01/07/2016  color:bl3  shift:(0,13)  text: "2. līga (Kurzeme)"
  from:01/07/2016 till:01/07/2023  color:bl2  shift:(0,13)  text: "1. līga"
  from:01/07/2023 till:01/07/2025  color:bl1  shift:(0,13)  text: "Virslīga"


## Latvijas kausa izcīņā
* 2011/12 — trešā kārta
* 2012/13 — *nepiedalījās*
* 2013/14 — otrā kārta
* 2014/15 — ceturtā kārta
* 2015/16 — otrā kārta
* 2016/17 — pirmā kārta
* 2017 — astotdaļfināls
* 2018 — trešā kārta
* 2019 — trešā kārta
* 2020 — astotdaļfināls
* 2021 — trešā kārta
* 2022 — pusfināls
* 2023 — ceturtā kārta

## Komandas sastāvs
:*.*

## Komandas personāls
[thumb|Komandas bijušais galvenais treneris [Viktors Dobrecovs]]

## Komandas galvenie treneri

## Sasniegumi

* Nākotnes līga: 2023

## Logo

Grobiņas SC logo.png|Logo līdz 2023. gadam
Grobinas SC LFS logo.png|Logo no 2024. gada


## Atsauces

## Ārējās saites
* Grobiņas SC LFF Kurzemes reģiona vietnē
* Oficiālā fanu lapa
* ''Twitter'' profils
* ''Instagram'' profils
* ''Transfermarkt'' profils